**Η ΗΓΕΜΟΝΙΑ ΤΗΣ ΑΘΗΝΑΣ (479-431π.Χ.) ΚΕΦΑΛΑΙΟ 5**

**4. Η συγκρότηση της αθηναϊκής κοινωνίας – Η καθημερινή ζωή**

- Τον 5ο αι. υπάρχουν τρεις μεγάλες κοινωνικές ομάδες:

- **Αθηναίοι πολίτες**: από γονείς Αθηναίους, συμμετέχουν στην Εκκλησία του Δήμου, εκλέγονται σε αξιώματα, έχουν ίσα δικαιώματα. Μοναδική κυρίαρχη δύναμη της πόλης από τους οποίους πήγαζε κάθε εξουσία.

 - **Μέτοικοι**: Οικονομικοί μετανάστες από άλλες πόλεις, ασχολούνται με το εμπόριο, πληρώνουν ειδικό φόρο για τη διαμονή τους, το **«μετοίκιον».**

 - **Δούλοι**: Πλειονότητα του πληθυσμού (200.000), κυρίως αιχμάλωτοι πολέμου, αγορασμένοι από σκλαβοπάζαρα ή παιδιά δούλων. Εργάζονται ως υπηρέτες στα αθηναϊκά σπίτια ή τους αγρούς, ή σε κρατικές υπηρεσίες (δεσμοφύλακες, λογιστές, αστυνομικοί, εργάτες) ή ως παιδαγωγοί σε σπίτια πλουσίων Αθηναίων εάν ήταν μορφωμένοι. Τους περιέβαλλαν με στοργή και τους θεωρούσαν μέλη της οικογένειας.

**Ο ρόλος της γυναίκας**

- Μένει στο σπίτι, δεν βγαίνει μόνη, συμμετέχει σε θρησκευτικές κυρίως γιορτές.

- Δεν καταλαμβάνει αξιώματα παρά μόνο της **ιέρειας**.

- Δε συμμετέχει στο δημόσιο βίο.

- Ασχολείται με τις οικιακές εργασίες, επιβλέπει τους δούλους, καλλωπίζεται, υφαίνει και ανατρέφει τα παιδιά.

- Στον γυναικωνίτη περνά το μεγαλύτερο διάστημα της ημέρας.

**Ο άντρας**

- Περνά την ημέρα κατά κύριο λόγο έξω από το σπίτι, στα γυμναστήρια, τα δημόσια λουτρά, τα κουρεία και συζητά για διάφορα θέματα από μικροπροβλήματα μέχρι πολιτικά και φιλοσοφικά θέματα.

- Λαμβάνει μέρος στις συνεδριάσεις της Εκκλησίας του Δήμου.

- Οργανώνει συμπόσια στο σπίτι για τους φίλους του ή συμμετέχει σε συμπόσια όπου συζητούνται θέματα φιλοσοφίας, τέχνης κλπ.

**Τα παιδιά**

Τα **κορίτσια** μένουν στο σπίτι και μαθαίνουν τις οικιακές εργασίες ενώ τα **αγόρια** από τα επτά τους χρόνια στέλνονται σε ιδιωτικά σχολεία για να μορφωθούν.

**Τροφή και ενδυμασία**

**Τροφή** λιτή, κυρίως λαχανικά, ελιές, παστά ψάρια και σπάνια κρέας.

**Ενδυμασία** κομψή και απλή. Βασικό ένδυμα ο **χιτώνας** που ανάλογα με το δέσιμο στη μέση με **ζώνη** δημιουργούσε πολλές ή λίγες πτυχές. **Ιμάτιο** (πανωφόρι από ζεστό μάλλινο ύφασμα), **σανδάλια** και **κοσμήματα**.